open-index/open-wikipedia-markdown huggingface dataset:
Kōzushima (Tokio)

**Kōzushima** () on Japanin kyläkunta Tokion metropolissa. Se käsittää Izusaariin kuuluvan Kōzushiman saaren, joka sijaitsee Tyynessä valtameressä noin 180 kilometriä Tokion kaupunkialueelta etelään. Kuntaan kuuluu myös joitakin pienempiä asumattomia saaria, kuten Tadanaejima. Kōzushiman kunta on osa Ōshiman aliprefektuuria. Kōzushimassa on 1&nbsp;877 asukasta (tammikuussa 2022) ja sen pinta-ala on 18,58 neliökilometriä.

## Maantiede
Kōzushima sijaitsee Izusaarten keskiosassa noin 55 kilometrin päässä Shimodan kaupungista Izun niemimaalla. Saarella kohoaa 572 metriä korkea Tenjōsan-niminen vuori. Asutus on keskittynyt yhteen kylään saaren lounaisrannikolla. Kōzushima tunnetaan runsaista pohjavesivaroistaan. Saarella onkin lukuisia vesilähteitä.

Kōzushiman alue kuuluu Fujin–Hakonen–Izun kansallispuistoon.

## Historia
Mytologiassa Kōzushima tunnetaan kamien kokoontumispaikkana: legendan mukaan Kotoshironushi no mikoto kutsui jumalat Kōzushimalle neuvottelemaan muiden Izusaarten luomisesta. Vanhastaan saaren nimi lienee kirjoitettu 神
集島, ’saari jolle kamit kerääntyvät’. Myytti kertoo myös, miten kamit kokoontuivat Tenjōvuoren huipulle keskustelemaan Izusaarten vesivarojen jakamisesta.

## Talous
Merkittäviä elinkeinoja ovat turismi, kalastus ja koristekukkien viljely. Perinteisiä Kōzushimalla valmistettavia tuotteita ovat fermentoitu *[[kusaya]]*-kala ja *[[shōchū]]*. Turisteja saarelle houkuttelevat esimerkiksi kalastus-, uinti- ja sukellusmahdollisuudet. 

## Liikenne
Kōzushimaa palvelee Kōzushiman lentoasema, josta on lentoja Tokion länsiosan Chōfuun Chōfun lentoasemalle. Lisäksi saarelta on Tokioon ja Shimodaan säännöllinen laivayhteys. Laivamatka Tokioon kestää noin 11,5 tuntia.

## Kuvia

Tiedosto:Takowan in Kozushima.JPG|Kōzushiman satamaa
Tiedosto:Awanomikoto-jinja torii.JPG|Awanomikoto-jinjan torii
Tiedosto:Kouzushima.JPG|Kōzushiman kunnantalo
Tiedosto:Tadanae-jima island.JPG|Tadanaejima


## Lähteet

## Aiheesta muualla

* Kōzushiman kyläkunnan internetsivut
Lampaanjärven työväentalo

**Lampaanjärven työväentalo** oli Pielaveden Lampaanjärven kylässä sijainnut työväentalo. 

## Historiaa
Lampaanjärven työväenyhdistys perustettiin vuonna 1910. Talo valmistui vuonna 1915. Vuonna 1920 yhdistys liittyi Suomen Sosialistiseen Työväenpuolueeseen, ja talo takavarikoitiin vuonna 1923. Yhdistys lakkautettiin kommunistilakien nojalla vuonna 1932, ja talo myytiin samana vuonna. Yhdistys pääsi myöhemmin jatkamaan toimintaansa, mutta ei hankkinut taloa enää takaisin. Vuonna 1936 uutisoitiin Lampaanjärven työväentalolla järjestetyissä iltamissa tapahtuneesta pahoinpitelystä, eli jokin taho on tuolloin edelleen käyttänyt taloa. Talon myöhemmistä vaiheista ei ole tietoa, ja se on voitu sittemmin purkaa. 

## Lähteet
Pihlaisten työväentalo

**Pihlaisten työväentalo** oli Pielaveden kunnan Pihlaisten kylässä sijainnut työväentalo. Pihlaisten työväenyhdistys perustettiin vuonna 1915 tai 1916. Talo valmistui ilmeisesti vuonna 1919. Vuonna 1938 yhdistyksen omaisuus päätyi sosialidemokraattisen piirin omistukseen, joka puolestaan myi talon yksityiselle asuintaloksi.

## Lähteet
Tatshenshini-Alsekin kansallispuisto

**Tatshenshini-Alsekin kansallispuisto** on luonnonsuojelualue Kanadassa. Se sijaitsee samannimisen jokivesistön ympärillä Brittiläisen Kolumbian luoteisnurkassa. Se on perustettu vuonna 1993.

Puistossa elää ainakin 53 nisäkäslajia, joihin kuuluvat ahma, mustakarhu, harmaakarhu ja ohutsarvilammas. Se on tärkeä osa monien vesilintujen muuttoreittiä.

Se muodostaa yhdessä Kluanen, Wrangell-St Eliasin ja Glacier Bayn kansallispuistojen kanssa Kanadan ja Yhdysvaltojen rajan yli ulottuvan kokonaisuuden, joka lisättiin UNESCOn maailmanperintöluetteloon vuonna 1979, ja jota laajennettiin 1992 ja 1994. Nämä neljä puistoa muodostavat yhdessä maailman suurimman luonnonsuojelualueen, noin 8,5 miljoonaa hehtaaria.

## Lähteet
Pajuskylän työväentalo

**Pajuskylän työväentalo** oli Pielaveden kunnan Pajuskylässä sijainnut työväentalo. Pajuskylän työväenyhdistys perustettiin vuonna 1909 tai 1910, ja talo valmistui vuonna 1913. Yhdistys lakkautettiin kommunistilakien nojalla vuonna 1931. Valtio huutokauppasi talon, ja sen osti sosialidemokraattinen piiri, joka vuokrasi sen Pielaveden sosialidemokraattiselle työväenyhdistykselle. Talo on sittemmin purettu.

## Lähteet
Jylhän työväentalo

**Jylhän työväentalo** oli Pielaveden Jylhän kylässä sijainnut työväentalo. Se myytiin 1930-luvun alussa, eikä talon myöhemmistä vaiheista ole tietoa. 

## Historiaa
Jylhän työväenyhdistys perustettiin vuonna 1907. Talo valmistui vuonna 1910, ensimmäisenä työväentalona Pielavedellä. Yhdistyksellä oli tuolloin 10 jäsentä. Talo siirrettiin alkuperäiseltä paikaltaan tontille kylän etelälaidalle. Talo oli melko pieni; se käsitti ainoastaan yhden 8 x 8 metrin suuruisen huoneen. Heti samana kesänä talolla järjestettiin kesäjuhla. Ohjelmassa oli musiikkia, puheita, runonlausuntaa, esitelmä, näytelmiä ja lopuksi tanssia. Yhdistys oli alun perin sosialidemokraattinen, mutta muuttui jossain vaiheessa kommunistijohtoiseksi. Vuonna 1930 yhdistys lakkautti itsensä ja luovutti omaisuutensa Säviän sosialidemokraattiselle työväenyhdistykselle. Siitä huolimatta talo päätyi ilmeisesti myyntiin kommunistilakien nojalla vuonna 1932, eikä ole enää työväenyhdistyksen hallussa.

## Lähteet
Katajamäen työväentalo

**Katajamäen työväentalo** oli Pielaveden kunnan Katajamäen kylässä sijainnut työväentalo. Talo ei ole enää yhdistyksen omistuksessa, ja se on saatettu purkaa.

## Historiaa
Katajamäen työväenyhdistys perustettiin vuonna 1909. Talo valmistui vuonna 1915 omalle tontille maantien varteen. Talo ilmeisesti ostettiin suutari Lyytiseltä, joten mahdollisesti se siirrettiin eri paikasta omalle tontille. Hirsirakenteisessa talossa oli juhlasali näyttämöineen sekä talonmiehen asunto. Yhdistys liittyi Suomen Sosialistiseen Työväenpuolueeseen vuonna 1921, ja sen omaisuus takavarikoitiin. Vuonna 1932 yhdistys lakkautettiin kommunistilakien nojalla, ja valtio myi talon Katajamäen nuorisoseuralle. Vuonna 1945 yhdistys liittyi SKDL:n ja hankki talonsa takaisin, mutta talo on sittemmin jälleen myyty. Vuonna 1981 talo oli edelleen pystyssä, mutta sen myöhemmistä vaiheista ei ole tietoa.

## Lähteet
Pielaveden kirkonkylän työväentalo

**Pielaveden kirkonkylän työväentalo** oli Pielaveden kirkonkylässä sijainnut työväentalo. Pielaveden kirkonkylän työväenyhdistys perustettiin vuonna 1906. Yhdistyksellä oli 19 jäsentä vuonna 1910. Talon rakennusvuodesta ei ole tietoa. Talo suljettiin kommunistilakien nojalla vuonna 1930 ja myytiin yksityiselle vuonna 1932.

## Lähteet
Pielaveden sosialidemokraattisen työväenyhdistyksen talo

**Pielaveden sosialidemokraattisen yhdistyksen talo** oli Pielaveden kunnan kirkonkylässä sijainnut työväentalo.

## Historiaa
Pielaveden sosialidemokraattinen työväenyhdistys perustettiin vuonna 1935. Vuonna 1938 yhdistys osti Osuusliike Savolta talon, joka sijaitsi Pielaveden kirkonkylän keskustaajamassa. Ilmeisesti ennen tätä yhdistys oli vuokrannut sosialidemokraattisen piirin ostamaa Pajuskylän työväentaloa. Vuoden 1945 jälkeen yhdistyksen omaisuus päätyi SKDL:n haltuun. Talo on sittemmin purettu.

## Lähteet
Andrei Makarevitš

**Andrei Vadimovitš Makarevitš** (; s. 11. joulukuuta 1953 Moskova, Neuvostoliitto) on neuvostoliittolais-venäläinen rockmuusikko ja maan vanhimman edelleen toimivan rockyhtyeen *[[Mašina vremeni]]n* perustaja.

Makarevitš kokosi Mašina vremeni -yhtyeen vuonna 1969. Sen nimi tarkoittaa aikakonetta. Yhteyeen jäsenet olivat vielä koululaisia. Makarevitš opiskeli tällöin arkkitehtuuria ja hänen vanhempansa olivat kuusikymmenlukulaista intelligentsijaa. Vaikutteita musiikkiinsa hän sai ulkomaisilta LP-levyiltä, joita isä toi matkoiltaan. Vuoden 1974 satiirinen laulu *Marionetkin* kuvasi tottelemattomia ja mykkiä kansalaisia, joita nukkemestari ohjailee ylhäältä. Rockmusiikki oli kuitenkin väheksyttyä, ja useimmat venäläiset yhtyeet tekivät vain cover-versioita länsimaisista rocklevytyksistä. Toiminta oli underground-henkistä, koska esiintymispaikat olivat epävirallisia.

Venäläinen rock teki läpimurron vuonna 1979. Muutama yhtye (kuten Mašina vremeni) hyväksyttiin tällöin valtiollisten konserttitoimistojen palkkalistoille, jolloin muusikot saattoivat avoimesti ottaa esiintymispalkkioita ja esiintyä isoissa saleissa. Läpimurtoa voimisti se, että yhtyeiden määrä kasvoi. Tämän ajan tyylissä oli punk-vivahteita. Makarevitš säilytti kuitenkin laulaja-lauluntekijä-asenteensa, jota Venäjällä nimitettiin bardi-lauluksi. Muutaman vuoden päästä viranomaiset alkoivat taas kurittaa rockmusiikkia, niin että jopa sanan *rock* käyttäminen kiellettiin. Osasyynä tähän oli uusien bändien törkeiksi koetut sanoitukset. Näinä vuosina 1980–1984 tehtiin kuitenkin suurin osa venäläisen rockmusiikin klassikkoteoksista.

Olojen taas vapauduttua vuonna 1985 Mihail Gorbatšovin perestroikan ansiosta Makarevitš alkoi julkaista sooloalbumeja ja osallistua TV-tuotantoihin ja muiden muusikoiden projekteihin. Hän on julkaissut useita runokokoelmia ja muistelmansa sekä kuvataidetta. Gorbatšov osallistui hänen sooloalbuminsa tekoon vuonna 2009.

Makarevitš herätti ristiriitoja Venäjällä tukemalla Ukrainassa Itä-Ukrainan sodan takia evakkoon joutuneita lapsia. Tämän vuoksi hän esiintyi elokuussa 2014 ukrainalaisessa Svjatohirskin kaupungissa.  Seuraavana vuonna Makarevitš julkaisi ukrainalaisen yhtyeen Haydamakyn ja puolalaisen laulajan Maciej Maleńczukin kanssa laulun *Only love will keep you alive* (Тільки любов залишить тебе живим). 

Makarevitš sai vuonna 2014 tohtori Rainer Hildebrandtin ihmisoikeuspalkinnon. Hän on kritisoinut Venäjän hyökkäystä Ukrainaan 2022.

## Lähteet
No Halos in Hell

**No Halos in Hell** on ruotsalaisen metalliyhtye Cyhran toinen studioalbumi, joka julkaistiin 15. marraskuuta 2019 levymerkillä Nuclear Blast.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano

* Jake E – laulu
* Euge Valovirta – kitara
* Alex Landenburg – rummut
* Jesper Strömblad – kitara

## Arvostelut
* Imperiumi: 8½/10
* Kaaoszine: 
* Soundi: 

## Lähteet

## Aiheesta muualla
* 
*
Mustavatsatilapia

**Mustavatsatilapia** (*Coptodon kottae*) on kirjoahventen (Cichlidae) heimoon kuuluva erittäin uhanalainen kalalaji.

## Koko ja ulkonäkö
Mustavatsatilapia voi kasvaa enintään 15 senttimetrin mittaiseksi. Lajilla on kylkiviivallaan 28–30 suomua. Selkäevässään mustavatsatilapialla on 14–16 piikkiruotoa ja 10–13 pehmeää ruotoa. Peräevässään sillä on kolme piikkiruotoa ja 8–9 pehmeää ruotoa.

## Levinneisyys ja elinympäristö
Mustavatsatilapia on kotoperäinen Kamerunissa, missä sitä tavataan Barombi Koto- ja Mboandong-järvissä. Laji elää noin 24–26 asteen lämpöisessä vedessä. Se käyttää ravinnokseen pääasiassa kasveja sekä detritusta ja perifytonia.

Mustavatsatilapia suosii kutiessaan hämäriä paikkoja, kuten uponneiden puiden halkeamia. Sekä koiras että naaras vartioivat tunnollisesti munia ja niistä kuoriutuvia poikasia.

## Uhanalaisuus
Mustavatsatilapia on Kansainvälisen luonnonsuojeluliiton (IUCN) mukaan erittäin uhanalainen laji. Vielä vuonna 1996 IUCN luokitteli sen vaarantuneeksi lajiksi. Mustavatsatilapian suuria uhkia ovat öljyplantaaseista ja kaskiviljelystä johtuva järvien saastuminen ja sedimentaatio.

## Lähteet
Finlands Svenska Andelsförbund

**Finlands Svenska Andelsförbund** eli **Andelsförbundet** on Suomen ruotsinkielisten osuuskuntien yhteistyöjärjestö. Se on Osuustoimintakeskus Pellervon tytärjärjestö.

Finlands Svenska Andelsförbundin perusti vuonna 1919 Vaasassa omaksi keskusjärjestökseen joukko niin sanotusta pellervolaisesta osuuskauppaliikkeestä irtautuneita ruotsinkielisiä osuuskauppoja, ja se oli pitkään Suomen kolmannen osuuskaupparyhmän keskusjärjestö Pellervo-Seuran (nyk. Osuustoimintakeskus Pellervo) ja vasemmistolaisen Kulutusosuuskuntien Keskusliiton rinnalla. Se kuitenkin liittyi Pellervo-Seuraan vuonna 1993 solmitulla yhteistyösopimuksella.

Järjestön tehtävänä on edistää Suomen ruotsinkielisen väestön taloudellista menestystä osuustoiminnan keinoin ja toimia ruotsinkielisten alueiden osuustoiminnallisten yritysten yhdyselimenä. Järjestö harjoittaa tiedotustoimintaa ja tarjoaa koulutusta sekä juridista neuvontaa. Andelsförbundetin puheenjohtaja on samalla Pellervon hallituksen jäsen ja toimitusjohtaja on Pellervon osuustoimintajohtaja.

Finlands Svenska Andelsförbundin jäseniä ovat muun muassa alueosuuskauppa Varuboden-Osla, Vaasan ja Raaseporin osuuspankit, meijeriosuuskunta Milka ja Ahvenanmaalla toimiva Ålands centralandelslag. Lisämaksua vastaan osuuskunnat voivat olla samanaikaisesti sekä Andelsförbundetin että Pellervon jäseniä.

## Lähteet

## Aiheesta muualla
*Finlands Svenska Andelsförbund   Osuustoimintakeskus Pellervo
Calvinen ufokuva

**Calvinen ufokuva** on väitettyä ufohavaintoa esittävä valokuva, jossa näkyy lentokone ja kulmikas ufo. Sen ja viisi muuta kuvaa ottivat kaksi retkeilijää Skotlannissa Pertshiren Calvinen kylän lähistöllä vuonna 1990. Kopio tuosta yhdestä kuvasta julkaistiin vasta vuonna 2022, koska Yhdistyneen kuningaskunnan puolustusministeriö otti aikoinaan alkuperäiset kuvat haltuunsa. Puolustusministeriö on salannut ufon havaitsijoiden henkilöllisyyden vuoteen 2072 asti.

## Havaintopaikka ja aika
Paikka sijaitsee Yhdistyneessä kuningaskunnassa, Skotlannin Perthistä 55 km pohjoisluoteeseen. Tarkka havaintopaikka oli Calvinen kylän Struan Point valtatien A9 lähellä Havaintohetkenä vuonna 1990 oli kesäilta ja hyvä sää. 

## Tapahtumat
Silminnäkijöiden kertoman mukaan salmiakin muotoinen tumman harmahtava esine ilmestyi taivaalle, ja hävittäjä kierteli sen ympärillä. Esine oli noin 30 metriä pitkä ja se humisi matalla äänellä. Havainto kesti noin kymmenen minuuttia, jonka jälkeen esine lensi nopeasti ylöspäin ja katosi. 

## Kuvien katoaminen, yhden julkaisu
Alun perin kuvia oli kuusi. Kuvaajat antoivat kuvat lehdelle, joka ei kuitenkaan julkaissut niitä vaan luovutti ne sen sijaan armeijalle. Alkuperäiset kuvat hävisivät puolustusministeriössä. Puolustusministeriössä ufoja 1990-luvun alussa tutkinut Nick Pope mainitsi ufokuvat ensi kertaa julkisuudessa kirjassaan *Open Skies, Closed Minds* vuonna 1996. Vuonna 2009 julkaistiin yhdestä alkuperäisestä kuvasta tehty piirros. Puolustusministeriön silloinen lehdistöupseeri Craig Lindsay oli säilyttänyt kopiota parhaasta kuvasta, ja julkaisi sen 2022. Puolustusministeriö kuitenkin salasi vielä vuonna 2022 kuvaajien nimet 50 vuodeksi.

## Selityksiä
Useimmin tarjotut selitykset ovat vieras avaruusalus, kehitteillä ollut salainen lentokone, kuten Yhdysvaltain Aurora-lentokone, tai huijaus.

## Lähteet

## Aiheesta muualla
* 'Best' UFO Picture Ever, the Calvine Photo, Found After 30 Years Missing (englanniksi)
Charles B. McVay III

**Charles Butler McVay III** (31. elokuuta 1898 – 6. marraskuuta 1968) oli Yhdysvaltain laivaston kontra-amiraali. McVay oli raskas risteilijä *[[USS Indianapolis (CA-35)|USS Indianapoliksen]]* päällikkönä, kun se kuljetti 16-26. heinäkuuta 1945 San Franciscosta Tinianin saarelle Mariaaneille 40 litran vetoisen lyijyastian, jossa oli Little Boy -atomipommin "maljamainen" räjähdeydin. McVay ei itse saanut tietää kuljettamansa lastin sisältöä. McVay osallistui myös Okinawan taisteluihin.

## Lähteet
* Knebel, Fletcher & Bailey II, Charles: *Maailma palaa - Toinen maailmansota*, 1. painos, III osa (Osio: *Tie Hiroshimaan*). . Helsinki Valitut Palat, 1975. s. 400-426.
* Thomas, Gordon & Witts, Max Morgan: *Enola Gay – pommikone Hiroshiman yllä*. WSOY, 1981 . 

### Viitteet

## Aiheesta muualla
*biography
Korostyšiv

**Korostyšiv** () on kaupunki Ukrainan Žytomyrin alueen Žytomyrin piirissä, Teterivjoen varrella.  Vuonna 2021 kaupungin väkiluvuksi arvioitiin 24&nbsp;490.

Ennen heinäkuusta 2020 oli osa Korostyšivin piiriä ja sen piirikeskus.

## Lähteet

## Aiheesta muualla
YK:n ihmisoikeusvaltuutetun toimisto

**YK:n ihmisoikeusvaltuutetun toimisto** (**OHCHR**; Office of the United Nations High Commissioner for Human Rights) on Yhdistyneiden kansakuntien virasto, joka kuuluu YK:n sihteeristön alaisuuteen. Sen päämaja on Genevessä, ja sillä on toimisto myös New Yorkissa. Virastoa johtaa .

Toimisto on saanut mandaattinsa YK:n yleiskokoukselta, ja sen tehtäviin kuuluu kaikkien ihmisoikeuksien edistäminen ja suojeleminen. Toimisto perustettiin vuonna 1993, jolloin sen mandaatti myös esiteltiin. Toimisto avustaa eri maiden hallituksia toteuttamaan ihmisoikeuksia. Se myös ottaa kantaa ihmisoikeusrikkomuksiin, mahdollistaa erilaisten ihmisoikeushaasteiden tunnistamisen, edistää ihmisoikeuksien tutkimusta, koulutusta, tiedonjakoa ja puolustamista sekä toimii maailmanlaajuisesti useiden erilaisten yhteistyökumppanien kanssa ihmisoikeuksien edistämiseksi.

Toisen maailmansodan jälkeen ihmisoikeuksiin alettiin suhtautua kansainvälisenä vastuukysymyksenä. YK:n peruskirjan artiklassa 55 määriteltiin, että YK:n tulee edistää ihmisoikeuksien ja perusvapauaksien universaalia hyväksyntää. Tätä varten YK perusti 1946 ihmisoikeuskomission, joka alkoi muotoilla ihmisoikeuksien standardeja. YK esittikin 1948 ihmisoikeuksien yleismaailmallisen julistuksen.

YK:n ihmisoikeusvaltuutetun toimisto perustettiin vuonna 1993 useiden vuosien valmistelun jälkeen. Silloin järjestettiin Wienissä ihmisoikeuksien maailmankonferenssi, johon osallistui YK:n jäsenvaltioiden lisäksi noin 800 kansalaisjärjestöä. Konferenssissa 171 valtiota hyväksyi Wienin julistuksen ja toimintaohjelman, joka takasi ihmisoikeuksien edistämiselle vahvemman mandaatin. n 48/121 nojalla perustettiin ihmisoikeusvaltuutettu ja tämän toimisto. Ensimmäiseksi valtuutetuksi valittiin José Ayala Lasso.

## Lähteet

## Aiheesta muualla

*Kotisivut
Ursula Holliger

**Ursula Holliger** (8. kesäkuuta 1937 – 21. tammikuuta 2014) oli sveitsiläinen harpisti.

Holliger esiintyi johtavien orkesterien solistina ja erikoistui aikansa musiikkiin. Hänelle sävelsivät uusia teoksia muiden muassa Edison Denisov, György Ligeti, Hans Werner Henze, Witold Lutosławski, Ernst Křenek, Frank Martin, Isang Yun, Tōru Takemitsu ja Heinz Holliger. Heinz Holliger oli Ursulan aviomies. Ursula Holliger teki vuonna 2005 yhteistyötä säveltäjä Elliott Carterin kanssa tämän konserton *Mosaic* lopullisen version valmistelussa. Hän kantaesitti teoksen Sveitsissä. Teoksesta ilmestyi myös levytys Carterin satavuotissyntymäpäivän kunniaksi. Holliger levytti myös esimerkiksi English Chamber Orchestran kanssa Louis Spohrin musiikkia. Hän teki esiintymisiä sekä nykyaikaisella että barokkityylisellä harpulla.

Holliger teki Salzburgin musiikkijuhlilla ensimmäisen esiintymisensä vuonna 1974. Hän työskenteli Baselin kaupungin musiikkiakatemian harpunsoiton professorina. Hän kuoli 76-vuotiaana pitkään sairastettuaan.

## Lähteet
Marjatta Hara-Pietilä

**Hilkka Marjatta Hara-Pietilä** (o.s. Hara, s. 7. kesäkuuta 1951 Helsinki) on suomalainen arkkitehti ja entinen uimari.

Uintiurallaan Hara osallistui Meksikon kesäolympialaisiin vuonna 1968 ja oli 400 metrin vapaauinnissa kymmenes ja 800 metrin vapaauinnissa 17:s. Heinäkuussa 1969 hän ui 800 metrin vapaauinnin Euroopan ennätyksen 9.42,7.

Arkkitehtina Hara-Pietilä on suunnitellut mm. Mäkelänrinteen uintikeskuksen Helsinkiin, Hotelli Aulangon kylpyläosan Hämeenlinnaan sekä kylpylän Suomussalmen Ämmänsaareen.

Hara-Pietilän isä oli kansanedustaja Erkki Hara.

## Lähteet
Kaj Ikast

**Kaj Ikast** (5. joulukuuta 1935 Viborg – 3. joulukuuta 2020) oli tanskalainen konservatiivisen kansanpuolueen poliitikko. Hän istui kansankäräjillä vuosina 1983–2005 ja oli Tanskan liikenneministeri vuosina 1990–1993.
## Lähteet

## Aiheesta muualla
* ''Kaj Ikast'' Tanskan kansankäräjien verkkosivuilla
Sérgio de Vasconcellos-Corrêa

**Sérgio Oliveira de Vasconcellos-Corrêa** (s. 16. heinäkuuta 1934 São Paulo) on brasilialainen säveltäjä ja musiikkipedagogi.

Vasconcellos-Corrêa aloitti musiikin opiskelun vuonna 1946 pianisti Ilíria Seraton johdolla. Vuodesta 1951 hän opiskeli Ubelina Reggiani de Aguiarin johdolla Conservatório Dramático e Musical de São Paulossa. Lisäksi hän sai siellä harmonian, sävellyksen ja kuoronjohdon opetusta Martin Braunwieseriltä. Vuosina 1956–1968 Vasconcellos-Corrêan opettajana oli Camargo Guarnieri. Hänen muita opettajiaan olivat Hans Swarowsky, Simón Blech ja Eleazar de Carvalho. Vasconcellos-Corrêa osallistui Rio de Janeiron Conservatório Nacional de Canto Orfeônicossa musiikin didaktiikan erikoistumiskurssille.

Vasconcellos-Corrêa nimitettiin professoriksi Conservatório Paulista de Canto Orfeônicoon. Hän oli yksi Sociedade Pró-Música Brasileiran perustajista ja toimi sen johdossa vuosina 1985–1995. Lisäksi Vasconcellos-Corrêa oli professorina Universidade Estadual Paulistassa (UNESP) ja Universidade Estadual de Campinasissa (UNICAMP). Hän kirjoitti *José Guilherme* -pseudonyymillä musiikkikritiikkiä lehtiin *[[Folha da Tarde]]* ja *[[O Estado de São Paulo]]*. Vuonna 1994 Vasconcellos-Corrêa perusti Academia Paulista de Músican, jonka ensimmäisenä puheenjohtajana hän toimi.

Vasconcellos-Corrêa on saanut teoksillaan useita palkintoja ja tunnustuksia, kuten Prêmio Governador do Estadon. Vuonna 1988 hänet valittiin Brasilian musiikkiakatemian jäseneksi. Hänen teostensa joukossa ovat muun muassa oopperat *Retábulo de Santa Joana Carolina* ja *Tibicuera* sekä useat konsertot ja "konsertinot" (pienet konsertot). Tuotantoon kuuluu myös pianotrio, pianokappaleita ja lauluja. Vasconcellos-Corrêa sävelsi musiikin *[[Hino dos Bandeirantes]]iin*. Vasconcellos-Corrêa on julkaissut kirjat *Planejamento em Educação Musical* (1971), *Introdução à Harmonia* (1975) ja *O Estudo do piano, um início sem fim*.

## Lähteet
Aarne Salomaa

**Aarne Antreas Salomaa** (6. toukokuuta 1904 Helsinki – 14. heinäkuuta 1982 Helsinki) oli suomalainen mainosalan yrittäjä ja yritysjohtaja, joka sai kauppaneuvoksen arvonimen.

Salomaan vanhemmat olivat tullivirkailija Augustinus Salomaa ja Milda Alice Rantanen ja puolisot 1927–1928 Sylvia Tengström ja vuodesta 1937 Vera Violet Lange. Salomaa tuli ylioppilaaksi Helsingin suomalaisesta lyseosta 1925 ja suoritti finanssiopin ja kansantaloustieteen opintoja Helsingin yliopistossa 1925–1930. Hän oli Auto-Vulcanon osastonhoitaja 1928–1929, Lämmityslaite Oy:n apulaisjohtaja 1930–1931, Suomen Ilmoituskeskuksen stilisti vuodesta 1931 ja mainospäällikkö 1933–1939, Mainostoimisto Oy SEK Ab:n toimitusjohtaja 1939–1954, omistaja vuodesta 1941 ja hallituksen puheenjohtaja vuodesta 1954, Aarne Salomaa Oy:n hallituksen puheenjohtaja vuodesta 1978 ja Suomen Lääketehdas Oy Salcon perustaja, toimitusjohtaja ja hallituksen puheenjohtaja vuodesta 1960. Salomaalla oli myös useita luottamustehtäviä. Kauppaneuvoksen arvonimen hän sai 1969.
 
## Lähteet
Ravil Maganov

**Ravil Maganov** (25. syyskuuta 1954  Almetjevsk, Tatarstan, Neuvostoliitto – 1. syyskuuta 2022 Moskova, Venäjä) oli venäläisen öljy-yhtiön Lukoilin hallituksen puheenjohtaja. Maganov kuoli epäselvissä oloissa Moskovassa. Hän putosi tai hänet pudotettiin Moskovan TsKB-sairaalan ikkunasta. Lukoilin ilmoituksen mukaan hän kuoli sairauteen. Venäjän tutkintakomitean mukaan kuolema oli itsemurha, mutta yleisesti ihmetellään, että tämä oli seitsemäs Venäjän energia-alan johtajan hämärä kuolema vuoden 2022 aikana.

Lukoil oli vastustanut Venäjän Ukrainaan 24. helmikuuta tekemää hyökkäystä.
## Lähteet
Juanmi Latasa

**Juan Miguel "Juanmi" Latasa Fernández Layos** (s. 23. maaliskuuta 2001 Madrid, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Valladolidia ja on pelipaikaltaan hyökkääjä.

## Seurajoukkueura
Latasa teki ensiesiintymisensä Real Madridin edustusjoukkueessa 15. toukokuuta 2022 vierasottelussa Cádizia vastaan.

26. elokuuta 2022 Latasa siirtyi Getafeen kauden 2022–2023 kestävällä lainasopimuksella.

## Lähteet

## Aiheesta muualla
* Juanmi Latasan tilastot Soccerway-sivustolla
Leo Suominen

**Leo Eero Johannes Suominen** (18. syyskuuta 1904 Nakkila – 23. joulukuuta 1970) oli suomalainen yrittäjä ja yritysjohtaja, joka sai kauppaneuvoksen arvonimen.

## Elämä
Suomisen vanhemmat olivat toimitusjohtaja Juho Wiktor Suominen ja Emma Koskinen ja puoliso vuodesta 1928 Anna Irene Mattsson. Kokoomuspoliitikko, ministeri Ilkka Suominen oli heidän poikansa. Leo Suominen kävi viisi luokkaa Porin lyseota 1914–1920. Hän oli harjoittelija vuota-alalla Hampurissa 1924 ja kävi Deutsche Gerberschulen Freibergissa 1924–1925 ja ilmavoimien ohjaajakoulun kurssin Utissa 1928. Kansainvälisen ohjaajatutkinnon Suominen suoritti Utissa 1933. Hän oli J. W. Suomisen Nahkatehtaan, vuodesta 1928 J. W. Suomisen Nahkatehdas Oy ja vuodesta 1968 J. W. Suominen Oy, palveluksessa vuodesta 1920. Yrityksen teknillinen johtaja hän oli 1925–1935, toimitusjohtaja 1935–1951, hallituksen jäsen vuodesta 1928 ja hallituksen puheenjohtaja vuodesta 1942. Suominen oli Nakkilan kunnanvaltuuston jäsen 1931–1936, ja hänellä oli myös useita liike-elämän ja muita luottamustehtäviä. Sotilasarvoltaan Suominen oli reservin ylikersantti. Hän sai kauppaneuvoksen arvonimen 1949.

## Lähteet
San Germano dei Berici

**San Germano dei Berici** on kaupunki Vicenzan maakunnassa Veneton alueella koillisessa Italiassa. 

## Aiheesta muualla
Eemeli Nikkinen

**Eemeli Nikkinen** (15. lokakuuta 1883 Mäntyharju – 24. kesäkuuta 1952 Hamina) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Nikkisen vanhemmat olivat maanviljelijä Akseli Nikkinen ja Amalia Piiraa ja puoliso vuodesta 1907 Elsa Johanna Kuusinen. Nikkinen kävi kansakoulun ja suoritti Mikkelissä kauppa-apulaisyhdistyksen iltakoulun 1904. Hän oli juoksupoika Axel Kyanderin liikkeessä 1897–1898, kauppias Edv. Parkkisen sivuliikkeen kauppa-apulainen 1898–1899 ja pääliikkeen kauppa-apulainen Mikkelissä 1899–1900, kauppias David Pulkkisen liikeapulainen, varastonhoitaja ja kaupanhoitaja 1900–1907, toiminimen William Sipari ja Kumpp. kauppamatkustaja Haminassa 1907–1916, toiminimen Seitola & Nikkinen perustajaosakas 1916–1924, toiminimen Nikkinen & Ström perustajaosakas ja johtaja 1924–1930, toiminimen E. Nikkinen omistaja 1931–1938 ja E. Nikkinen Oy:n toimitusjohtaja ja hallituksen puheenjohtaja vuodesta 1938. Hän oli myös muun muassa Haminan Kalayhtiön perustajia ja johtaja 1917–1920, Haminan Kauppa Oy:n perustajaosakas ja johtokunnan puheenjohtaja 1922–1924 ja Neno Oy:n perustajaosakas ja johtokunnan puheenjohtaja vuodesta 1941. Haminan kaupunginvaltuuston jäsen Nikkinen oli Kansallisen Kokoomuksen edustajana 1917–1945 ja kaupunginhallituksen jäsen 1930–1933. Hänellä oli useita muitakin luottamustehtäviä ja hänet tunnettiin myös aktiivisena herännäisenä henkilönä ja vaikuttajana. Nikkinen oli suojeluskunnan vääpeli 1919. Kauppaneuvoksen arvonimen hän sai 1949.
 
## Lähteet
San Germano Vercellese

**San Germano Vercellese** on kunta Pohjois-Italiassa Vercellin maakunnassa Piemonten alueella. Vuoden 2021 alussa kunnassa oli 1&nbsp;474 asukasta. San Germano Vercellesen naapurikunnat ovat Casanova Elvo, Crova, Olcenengo, Salasco, Santhià, Tronzano Vercellese, Vercelli.

## Lähteet

## Aiheesta muualla
Joki virtaa läpi kaupungin

**Joki virtaa läpi kaupungin** on Antti Tuurin kirjoittama romaani. Sen on julkaissut Otava vuonna 1977. Teos on käännetty ruotsiksi, venäjäksi ja viroksi.

## Juoni
Romaani kertoo kolmesta oululaisesta miehestä, jotka kohtaavat ja tutustuvat toisiinsa. Kirjassa on neljä osiota, joista ensimmäinen ja viimeinen ovat Ilmari Autio -nimisen nuoren miehen näkökulmasta kerrottuja. Kaksi muuta päähenkilöä ovat taidemaalari Seppo Pihlaja ja hänen isänsä professori Ilmari Pihlaja.

Ilmari Autio työskentelee kirjapainossa työnjohtajana. Kirjapainossa lakkoillaan, ja se on ajautunut taloudellisiin vaikeuksiin. Työntekijöitä on pakko sanoa irti. Ilmari seurustelee Annikin kanssa, ja Annikki tulee raskaaksi. Ilmarin tarinaan liittyvät myös pikkuveli Kalervo, kiertävä kirjakauppias Seppälä ja Annikin veli Matti.

Seppo Pihlaja on asunut kahdestaan professori-isänsä kanssa sen jälkeen, kun vanhemmat ovat eronneet. Sepolla on tilaustyönä tekeillä muotokuva, jonka tilaajaa edustaa uskovainen nainen, *maisteri*. Isä sairastuu vakavasti, mikä aiheuttaa kriisin Sepon elämässä. Seppo matkustaa Pariisiin tapaamaan rakastamaansa Mirjaa, mutta palaa takaisin huolehtimaan isästään. Kemian professorina työskentelevän Ilmari Pihlajan viimeisiä kuukausia kuvaava osio on kertausta hänen elämänvaiheistaan, parantumattoman sairauden aiheuttamien oireiden kuvausta ja kuolemaan valmistautumista.

## Lähteet
* Tuuri, Antti: *Joki virtaa läpi kaupungin.* Toinen painos. Otava, 1987. 

### Viitteet
Yhdysvaltain avoin tennisturnaus 2022

**Yhdysvaltain avoin tennisturnaus 2022** pelattiin 29. elokuuta – 11. syyskuuta 2022 Queensissä New Yorkissa. Se oli kaikkiaan 142. Yhdysvaltain avoin tennisturnaus ja vuoden neljäs eli viimeinen grand slam -turnaus.

Daniil Medvedev ja Emma Raducanu olivat kaksinpelin puolustavat mestarit.

Turnauksen kaksinpelin voitti miehissä Carlos Alcaraz, jolle grand slam -mestaruus oli ensimmäinen urallaan. Hän nousi turnausvoiton myötä maailmanlistan ykköseksi kaikkien aikojen nuorimpana miespelaajana. Naisten kaksinpelin voitti Iga Świątek.

Ensimmäistä kertaa grand slam -turnausten historiassa Yhdysvaltain avoimissa sallittiin valmentaminen katsomosta.

## Lähteet
Peitsimerisiilit

**Peitsimerisiilit** (Cidaridae) on merisiileihin kuuluva heimo. Heimon lajeja tavataan enimmäkseen syvistä merivesistä.

## Taksonomia ja anatomia
Peitsimerisiileihin luetaan kuuluvaksi neljä alaheimoa ja yhteensä 25 sukua. Heimon lajien tukiranka koostuu jäykistä levyistä. Peitsimerisiilien primääripiikit ovat usein hyvin pitkiä, tukevia ja sylinterimäisiä. Osalla lajeista piikkien kärjet ovat litistyneet levymäisiksi tai viuhkamaisiksi. Peitsimerisiileillä on myös lyhyempiä sekundääripiikkejä.

## Levinneisyys ja elintavat
Peitsimerisiilejä tavataan kaikista valtameristä, ja suurin osa niistä elää syvissä vesissä, mutta myös matalien vesien lajeja tunnetaan. Piikkien lomassa saattaa elää symbiontteina esimerkiksi simpukoita, sienieläimiä tai polyyppieläimiä.

## Lähteet
Bydgoszczin voivodikunta

**Bydgoszczin voivodikunta** () oli vuosina 1975–1998 yksi Puolan 49 voivodikunnasta. Sen hallintokeskus oli Bydgoszcz. Vuonna 1998 alueen väkiluku oli 1&nbsp;136&nbsp;900. Siihen kuului 59 kuntaa ja sen alueella oli 28 kaupunkia. Vuoden 1999 hallintouudistuksessa Bydgoszczin voivodikunnan alue jaettiin nykyisille Kujavia-Pommerin, Pommerin ja Ison-Puolan voivodikunnille. Sen alue kuului vuosina 1950–1975 yhdessä Toruńin ja Włocławekin voivodikuntien alueiden kanssa vanhaan Bydgoszczin voivodikuntaan.

## Lähteet
Daisy Edgar-Jones

**Daisy Edgar-Jones** (s. 24. toukokuuta 1998 Islington, Lontoo) on brittiläinen näyttelijä. Hän on näytellyt tv-sarjassa *[[Normaaleja ihmisiä]]*, jonka ansiosta hänestä tuli tähti. Hänen ensimmäinen pitkä elokuvansa oli *[[Suon villi laulu]]* (2022).

Edgar-Jones vietti lapsuutensa Pohjois-Lontoossa Muswell Hillsissä. Vanhemmat ovat tv-alalla, äiti leikkaajana ja isä Skyn kanavajohtajana. Hän sai ensimmäisen roolinsa 15-vuotiaana mutta elokuvaa ei kuitenkaan tehty. Hän oli näyttelijänä National Youth Theatressa ja teki pieniä rooleja erilaisissa tuotannoissa sekä ennen koronaviruspandemiaa lontoolaisen Almeida-teatterin näytelmässä *Albion*, jossa *[[The Guardian]]in* kriitikko piti häntä hurmaavana.

Edgar-Jones on saanut Critics’ Choice Movie Awards-, Bafta- ja Golden Globe -palkintojen ehdokkuudet.

## Lähteet
Gomis

**Gomis** on muun muassa seuraavien henkilöiden sukunimi:

* Alain Gomis (s. 1972), senegalilais-ranskalainen elokuvaohjaaja
* Alfred Gomis (s. 1993), senegalilainen jalkapalloilija
* Anna Gomis (s. 1973), ranskalainen naispainija ja olympiamitalisti
* Bafétimbi Gomis (s. 1985), ranskalainen jalkapalloilija
* Joaquim Gomis (1902–1991), espanjalainen liikemies, valokuvaaja ja taiteen tukija
* Kafétien Gomis (s. 1980), ranskalainen pituushyppääjä
* Oswald Thomas Colman Gomis (1932–2023), srilankalainen roomalaiskatolinen arkkipiispa
Agnes Lindh

**Agnes Lindh**, o.s. *Gerasimowitsch* (18. tammikuuta 1872 Helsinki – 25. heinäkuuta 1952 Helsinki) oli suomalainen näyttelijä.

Lindh aloitti uransa 14-vuotiaana toimien tanssijana Helsingin Ruotsalaisen teatterin baletissa. Hän oli näyttelijänä Ruotsalaisessa teatterissa 1893–1920 ja 1923–1948. Hänen ensimmäinen teatteriroolinsa oli Ofelia William Shakespearen *[[Hamlet]]*-näytelmässä vuonna 1893, ja hän esiintyi sekä tragedia- että komediarooleissa. Vielä vuonna 1948 Lindh esiintyi isoäidin roolissa Hjalmar Bergmanin näytelmässä *Farmor och vår herre*. Muihin Lindhin merkittäviin rooleihin kuuluivat muun muassa Henrik Ibsenin Hedda Gabler, *[[Daniel Hjort (näytelmä)|Daniel Hjort]]in* Katri ja *[[Peer Gynt]]in* Åse. Hän oli mukana Ruotsalaisen teatterin Skandinavian maihin talvisodan aikana tekemällä kiertueella ja esiintyi Katrin roolissa Daniel Hjort-näytelmässä Tukholmassa, Göteborgissa ja Oslossa.

Lindh esiintyi myös elokuvarooleissa- Näihin kuuluivat Loviisa-muori, luotsivanhin Yrjö Bomanin vaimo, elokuvassa *[[Myrskyluodon kalastaja]]* (1924), Ukonniemen Miina elokuvassa *[[Murtovarkaus (elokuva) |Murtovarkaus]]* (1926), rättärin äiti elokuvassa *[[Tukkijoella (vuoden 1928 elokuva)|Tukkijoella]]* (1928), matkustajakodin omistaja elokuvassa *[[Kajastus]]* (1930), rouva Sanni Heinonen elokuvassa* [[Olenko minä tullut haaremiin (vuoden 1932 elokuva)|Olenko minä tullut haaremiin!]]* (1932) ja Lalla Grönroos, saippuatehtailijan vaimo suomalais-ruotsalaisessa yhteistyöelokuvassa *[[Vale-Greta]]* (1934).

Agnes Lindh oli naimisissa vuodesta 1898 näyttelijä Emil Lindhin (1867–1937) kanssa.

## Lähteet

## Aiheesta muualla

* Arna Högdahl ja Agnes Lindh Ruotsalaisen teatterin esityksessä 1920-luvun alussa, Museovirasto, Historian kuvakokoelma (Finna)
Antonio Maria Claret

**Pyhä Antonio Maria Claret** (23. joulukuuta 1807 Sallent, Katalonia, Espanja – 24. lokakuuta 1870 Fontfroide, Narbonne, Ranska) oli espanjalainen pyhimys, arkkipiispa ja yhteisön Congregatio Missionariorum Filiorum Immaculati Cordis Beatae Mariae Virginis perustaja. Hän oli kutojan poika ja toimi itse kutojana, kunnes meni seminaariin Vichissä ja vihittiin papiksi. Hän teki lähetystyötä Kataloniassa ja Kanariansaarilla ja ohjasi retrettejä. Antonio nimitettiin Santiago de Cuban arkkipiispaksi 1851 ja kutsuttiin myöhemmin takaisin Espanjaan, jossa hän teki lähetystyötä ja levitti hyvää kirjallisuutta. Hän kuoli sisterssiläisluostarissa Ranskassa 24. lokakuuta 1870. Hän piti yli 25&nbsp;000 saarnaa ja kirjoitti noin 144 kirjaa ja pamflettia. Paavi Pius XI julisti hänet kunnianarvoisaksi 6. tammikuuta 1926 ja autuaaksi 25. helmikuuta 1934 ja paavi Pius XII julisti hänet pyhimykseksi 7. toukokuuta 1950. Hän eli seuraavien 5 paavien hallintokausien aikana: Pius VII (1800–1823), Leo XII (1823–1829), Pius VIII (1829–1830), Gregorius XVI (1831–1846) ja Pius IX (1846–1878). Hän on katolisen lehdistön, kutojien, säästöpankkien, järjestöjen ja yhteisön *Congregatio Missionariorum Filiorum Immaculati Cordis Beatae Mariae Virginis* suojeluspyhimys. Antonion muistopäivää on vietetty 24. lokakuuta ja aikaisemmin 23. lokakuuta.

## Lähteet
Waldemar Raunio

**Julius Valdemar Raunio**, sukunimi aik. *Nyman* (26. marraskuuta 1886 Nurmijärvi – 16. toukokuuta 1947 Tampere) oli suomalainen näyttelijä ja teatterinjohtaja.

Waldemar Raunio toimi vuonna 1906 perustetun Vaasan Työväen Teatterin ensimmäinä johtajana. Hän siirtyi jo samana vuonna Tampereelle ja oli Tampereen Teatterissa näyttelijänä 1906–1916. Tämän jälkeen Raunio palasi Vaasan Työväen Teatteriin ja tuli takaisin Tampereelle 1926. Raunio oli vielä jonkin aikaa 1920-luvulla Vaasassa teatterinjohtajana ja näyttelijänä. 

Waldemar Raunio esiintyi vuonna 1908 valmistuneessa lyhyessä mykkäelokuvassa Vasikan häntä yhdessä vaimonsa Riikku Raunio-Pakarisen kanssa. Hänellä oli vielä pieni sivuosa huutokaupassa lehmää huutavana isäntänä elokuvassa Suomisen taiteilijat vuonna 1943.

Waldemar Raunio oli naimisissa näyttelijä Frederika Lovisa (Riikku) Pakarisen kanssa.

## Julkaisuja
Nimellä *Wald. Raunio*:
* *Naamioimisen opas: näyttämöllä esiintyjille*. Seuranäytelmiä 319. Karisto 1930
* *Yllätyksien päivä: 1-näytöksinen pilailu*. Seuranäytelmiä 455. Karisto 1945

## Lähteet
Coptodon flava

**Coptodon flava** on kirjoahventen (Cichlidae) heimoon kuuluva äärimmäisen uhanalainen kalalaji.

## Koko ja ulkonäkö
*Coptodon flava* on tavallisesti väritykseltään keltainen. Se voi kasvaa enintään noin kahdeksan senttimetrin mittaiseksi. Lajilla on selkäevässään 15 piikkiruotoa ja 11 pehmeää ruotoa. Peräevässään sillä on kolme piikkiruotoa ja 7–8 pehmeää ruotoa.

## Levinneisyys ja elinympäristö
*Coptodon flavaa* tavataan kotoperäisenä Kamerunin Bermin-järvessä. Se käyttää ravinnokseen pääasiassa kasviplanktonia. Laji kutee mieluiten 1–2 metrin syvyydessä. Mätimunat lasketaan tavallisesti uponneisiin puunkappaleisiin ja sekä koiras että naaras vartioivat niistä kuoriutuvia poikasia.

## Uhanalaisuus
*Coptodon flava* on Kansainvälisen luonnonsuojeluliiton (IUCN) mukaan äärimmäisen uhanalainen laji. Vielä vuonna 2009 IUCN luokitteli sen vaarantuneeksi lajiksi. Lajin suuria uhkia ovat öljyplantaaseista ja kaskiviljelystä johtuva järvien saastuminen ja sedimentaatio.

## Lähteet
Sinfonia nro 2

**Sinfonia nro 2** voi tarkoittaa:

* Sinfonia nro 2, Kalevi Ahon sinfonia
* Sinfonia nro 2, Ludwig van Beethovenin sinfonia
* Sinfonia nro 2, Johannes Brahmsin sinfonia
* Sinfonia nro 2, John Coriglianon sinfonia
* Sinfonia nro 2, Leevi Madetojan sinfonia
* Sinfonia nro 2, Gustav Mahlerin sinfonia
* Sinfonia nro 2, Felix Mendelssohn Bartholdyn sinfonia
* Sinfonia nro 2, Wolfgang Amadeus Mozartin sinfonia
* Sinfonia nro 2, Sergei Prokofjevin sinfonia
* Sinfonia nro 2, Sergei Rahmaninovin sinfonia
* Sinfonia nro 2, Robert Schumannin sinfonia
* Sinfonia nro 2, Jean Sibeliuksen sinfonia
* Sinfonia nro 2, Dmitri Šostakovitšin sinfonia
* Sinfonia nro 2, Pjotr Tšaikovskin sinfonia
Hiljaisuus (romaani)

**Hiljaisuus** () on Don DeLillon vuonna 2020 julkaistu romaani. Teos ilmestyi suomeksi 2022. Tarinassa Yhdysvaltoihin vuonna 2022 palaavien Jimin ja Tessan lentokone tekee hätälaskun. New Yorkissa sähköt katkeavat ja ihmiset joutuvat pimeyden keskelle.

## Vastaanotto

*Suomen Kuvalehden* Herman Raivion mukaan teos ei ole tyypillinen teknodystopia. Sen hiljaisuus on tyhjyyttä. Teos sisältää DeLillon lempiaiheita, kuten ihmisen teknologiasuhteen, katastrofin, ihmisten välisen etäisyyden ja melankolian. Lauseista on karsittu kaikki turha. Raivio kiitti suomentaja Helene Bützowia, joka ymmärtää kirjailijan omintakeista kieltä.

## Lähteet
*
Semaglutidi

**Semaglutidi** on tyypin 2 diabeteksen hoidossa käytettävä biologinen lääke. Semaglutidi on tutkimuksissa havaittu myös liraglutidia tehokkaammaksi lihavuuden hoidossa.

Suomessa myytäviä semaglutidia sisältäviä valmisteita ovat Ozempic, Rybelsus ja Wegovy. Ozempic ja Wegovy ovat ihon alle pistettäviä injektionesteitä, kun taas Rybelsus on tablettimuotoinen valmiste. 

Ozempicin ja Rybelsuksen ainoa virallinen käyttöaihe on tyypin 2 diabeteksen hoito. Wegovy on tarkoitettu painonpudotukseen ja painon ylläpitoon aikuisilla, joiden painoindeksi on hoitoa aloitettaessa vähintään 30 kg/m² tai vähintään 27 kg/m², jos potilaalla on lisäksi vähintään yksi painoon liittyvä sairaus. Koska Suomessa lääkkeitä on mahdollista määrätä myös muuhun kuin valmisteyhteenvedossa mainitun sairauden tai oireen hoitoon (ns. off label -käyttö), lääkäri voi määrätä myös kahta muuta valmistetta potilaille, joilla ei ole tyypin 2 diabetesta. Ozempic-valmisteen saatavuudessa on maailmanlaajuisia häiriöitä suuren kysynnän takia.

Tyypin 2 diabeteksessa semaglutidia käytetään ruokavalioon ja liikuntaan perustuvan hoidon lisänä aikuisilla potilailla, joiden hoitotasapaino on riittämätön. Semaglutidia voidaan käyttää muiden diabeteslääkkeiden ohella tai yksin, mikäli metformiini on intoleranssin tai vasta-aiheiden johdosta sopimaton. Yleisimmin tutkimuksissa raportoituja semaglutidin haittavaikutuksia ovat olleet ruoansulatuskanavaan liittyneet oireet, kuten hyvin yleisinä pahoinvointi ja ripuli sekä yleisenä oksentelu. Useimmiten näiden haittavaikutusten kesto on ollut lyhyt ja vaikeusaste lievä tai keskivaikea. 

Semaglutidin voi nostaa myös akuutin haimatulehduksen riskiä. Vuonna 2018 julkaistussa lähes tuhannen koehenkilön interventiotutkimuksessa havaittiin kuitenkin, ettei vuoden pituinen semaglutiinin käyttö lisännyt haimatulehduksia. Tutkittavat olivat ylipainoisia potilaita, jotka eivät sairastaneet diabetesta.

## Vaikutusmekanismi
Semaglutidi on GLP-1-reseptorin agonisti. Se laskee verensokeria stimuloimalla insuliinin eritystä ja vähentämällä glukagonin eritystä verensokerin ollessa korkea. Se myös hidastaa vatsan tyhjenemistä ruokailun jälkeen. Painoa alentava vaikutus perustuu siihen, että lääke heikentää yleisesti ruokahalua ja vähentää mieltymystä erityisesti runsasrasvaisia ruokia kohtaan.

## Tutkimuksia
Vuonna 2021 julkaistussa 1&nbsp;961 osallistujan kaksoissokkokoetutkimuksessa semaglutidia 2,4 milligrammaa viikossa saaneet koehenkilöt pudottivat keskimäärin 14,9 prosenttia painostaan 68 viikon aikana, kun lumelääkettä saaneiden keskuudessa tulos oli 2,4 prosenttia. Semaglutidia saaneista 50,5 prosenttia pudotti painoaan vähintään 15 prosenttia, lumelääkettä saaneista 4,9 prosenttia. Keskimääräiset pudotukset olivat semaglutidia saaneiden keskuudessa 15,3 kilogrammaa ja lumelääkettä saaneiden keskuudessa 2,6 kilogrammaa.

## Lähteet

## Aiheesta muualla
* Kyoto Encyclopedia of Genes and Genomes (KEGG): Semaglutide
Vjatšeslav Semenov

**Vjatšeslav Myh’ailovytš Semenov** (, 18. elokuuta 1947 Kiova, Ukrainan SNT – 12. elokuuta 2022) oli ukrainalainen, kilpaurallaan Neuvostoliittoa edustanut jalkapalloilija ja olympiamitalisti.

Semenov pelasi Neuvostoliiton miesten maajoukkueessa 11 maaottelua ja teki niissä neljä maalia. Hän kuului Neuvostoliiton kokoonpanoon Münchenin kesäolympialaisissa 1972, missä maa voitti pronssia. Seuratasolla Semenov edusti muun muassa FK Zorja Luhanskia, jossa hän voitti Neuvostoliiton mestaruuden vuonna 1972, ja Kiovan Dynamoa jossa hän myös voitti Neuvostoliiton mestaruuksia. Semenov kuoli 74-vuotiaana 12. elokuuta 2022.

## Lähteet
* 

### Viitteet
Finlaysonin portti

**Finlaysonin portti** eli **TR&nbsp;49** (”tehdasrakennus 49”) on Finlaysonin tehdasalueeseen kuuluva porttirakennus, joka sijaitsee Tampereen keskustassa Satakunnankadun varrella. Se tunnetaan myös nimellä **Satakunnankadun portti**. Punatiilestä ja takoraudasta tehty kaariportti on Finlaysonin insinöörikonttorin suunnittelema, ja se on valmistunut vuonna 1922. Kyseessä on tehdasalueen vanhin skandinaavista klassismia edustava rakennus.

Finlaysonin portin pohjoispuolella kulkee Itäinenkatu, joka on alun perin ollut samaa katua kuin nykyinen Aleksis Kiven katu. Vuonna 1913 Finlayson sai Tampereen kaupungilta luvan sulkea tehdasalueen sisällä kulkevat julkiset katuosuudet. Satakunnankadulle ja Puuvillatehtaankadulle tehtiin puiset portit, jotka myöhemmin vaihdettiin rautaporteiksi. Tavaraliikenteen käyttämä tehtaan pääportti sijaitsi Puuvillatehtaankadulla.

Satakunnankadun puoleista porttia vartioitiin 1990-luvulle saakka. Portin yhteydessä on edelleen kaksi portinvartijan koppia, joita on tehdastoiminnan päätyttyä hyödynnetty mainos- ja näyttelytarkoituksiin. Portti ja sen valaisimet on peruskorjattu vuonna 2001.

Finlaysonin portti on osa Tammerkosken teollisuusmaisemaa, jonka Museovirasto on vuonna 2009 luokitellut valtakunnallisesti merkittäväksi rakennetuksi kulttuuriympäristöksi. Rakennus on suojeltu asemakaavalla historiallisin ja kaupunkikuvallisin perustein.

## Lähteet
Iurie Bașcatov

**Iurie Bașcatov** (, 20. kesäkuuta 1968 Chișinău, Moldavian SNT – 3. syyskuuta 2022) oli moldovalainen, kilpaurallaan Neuvostoliittoa ja sen hajottua Yhdistynyttä joukkuetta edustanut uimari, olympiamitalisti ja Euroopan mestari.

Bașcatov saavutti 4×100 m vapaauintiviestissä olympiahopeaa Soulissa 1988, MM-pronssia Perthissä 1991 ja Neuvostoliiton hajottua Yhdistyneen joukkueen edustajana olympiahopeaa Barcelonassa 1992. Soulin kesäolympialaisissa hän sijoittui lisäksi 100 metrin vapaauinnissa viidenneksi ja 200 metrin vapaauinnissa 22:nneksi. EM-kilpailuista Bașcatov voitti Bonnissa 1989 kultaa 4×100 metrin sekauintiviestissä ja hopeaa 100 metrin vapaauinnissa. Neuvostoliiton mestaruuden hän voitti 200 metrin vapaauinnissa vuonna 1988. Başcatov muutti sittemmin Chileen ja asui Etelä-Amerikassa 28 vuotta. Hän kuoli 54-vuotiaana 3. syyskuuta 2022.

## Lähteet
* 
* Profiili Kansainvälinen uimaliitto 

### Viitteet
Motiullah Khan

**Motiullah Khan** (31. tammikuuta 1938 Bahawalpur, Brittiläinen Intia – 12. elokuuta 2022 Bahawalpur) oli pakistanilainen maahockeypelaaja ja olympiavoittaja.

Khan voitti Pakistanin miesten maajoukkueessa olympiakultaa Roomassa 1960 ja olympiahopeaa Melbournessa 1956 sekä Tokiossa 1964. Aasian kisoista hän voitti kultaa vuosina 1958 ja 1962. Khan oli hockeyn olympiamitalisti Samiullah Khanin ja hockeyn olympiavoittaja Kalimullah Khanin setä/eno. Khan kuoli Bahawalpurissa 84-vuotiaana 12. elokuuta 2022.

## Lähteet
* 

### Viitteet
Trastutsumabi

**Trastutsumabi** on monoklonaalinen vasta-aine, jolla hoidetaan HER2-positiivisia eli runsaasti HER2-proteiinia tuottavia maha- ja rintasyöpiä. Sen alkuperäinen kauppanimi on Herceptin. Sittemmin on otettu käyttöön myös biosimilaareja, kuten Herzuma ja Ontruzant. Trastutsumabin CAS-numero on 180288-69-1

Trastutsumabi otettiin Maailman terveysjärjestön tärkeimpien lääkkeiden listalle vuonna 2015 rintasyöpätapauksista noin viidenneksen hoidossa. Teho oli osoittautunut korkeaksi varhaisvaiheen rintasyövän ja joidenkin pidemmälle edenneiden rintasyöpien kohdalla.

## Lähteet

## Aiheesta muualla
*DrugBank: Trastuzumab 
*Kyoto Encyclopedia of Genes and Genomes (KEGG): Trastuzumab
Else Winther Andersen

**Else Winther Andersen** (s. 5. huhtikuuta 1941 Støvring) on tanskalainen Venstren poliitikko. Hän on istunut kansankäräjillä vuosina 1990–2005 ja toiminut Tanskan sosiaaliministerinä vuosina 1990–1993.
## Lähteet

## Aiheesta muualla
* ''Else Winther Andersen'' Tanskan kansankäräjien verkkosivuilla
Diabetes South Africa

**Diabetes South Africa** on vuonna 1969 Etelä-Afrikan diabeetikoiden tukemista ja näiden etujen ajamista varten perustettu yleishyödyllinen yhteisö. Sillä on kansallinen toimisto Johannesburgissa sekä useita ensisijaisesti vapaaehtoisten vetämiä haaratoimistoja ja pienempiä paikallisosastoja.

Diabetes South Africa on Kansainvälisen diabetesliiton jäsen.

## Lähteet
Transfektio

**Transfektio** on geenitekniikan menetelmä, jossa eläinsoluun viedään nukleiinihappoja eli DNA:ta tai RNA:ta keinotekoisesti muuten kuin virusinfektiolla. Transfektion voi tehdä joko fyysisillä tai kemiallisilla keinoilla: fyysisiin keinoihin kuuluvat ainakin elektroporaatio ja mikroinjektiot pienellä neulalla, ja kemiallisiin keinoihin nukleiinihappojen kuljetus soluun lipidirakkuloiden sisällä tai transfektioreagenssien avulla. Transfektio saattaa johtaa solun ominaisuuksien muuttumiseen, mikä mahdollistaa geenien toiminnan ja proteiinien ilmentymisen tutkimisen kyseisen solun yhteydessä.

## Lähteet
Shavez Hart

**Shavez Hart** (6. syyskuuta 1992 Coopers Town – 3. syyskuuta 2022 Mount Hope) oli bahamalainen pikajuoksija.

Hart kuului Bahaman 4×400 metrin viestijoukkueeseen Portlandin sisäratojen MM-kilpailuissa 2016, missä maa saavutti Yhdysvaltain takana hopeaa. Hart kilpaili myös Rio de Janeiron kesäolympialaisissa 2016, Moskovan MM-kilpailuissa 2013 ja Pekingin MM-kilpailuissa 2015. Bahman mestaruuden hän voitti sekä 100 metrillä että 200 metrillä neljästi. Hartin ennätykset olivat 100 metrillä vuonna 2015 juostu 10,10 sekuntia ja 200 metrillä vuonna 2015 juostu 20,23 sekuntia.

Hart kuoli vain päiviä ennen 30-vuotissyntymäpäiväänsä jouduttuaan ammutuksi bahamalaisen yökerhon parkkipaikalla.

## Lähteet
* 
* 

### Viitteet

## Aiheesta muualla
Manzoor Hussain

**Manzoor Hussain** (28. lokakuuta 1958 Sialkot – 29. elokuuta 2022 Lahore) oli pakistanilainen maahockeypelaaja, olympiavoittaja, maailmanmestari ja Aasian kisojen kultamitalisti.

Hussain voitti Pakistanin miesten maajoukkueessa olympiakultaa Los Angelesissa 1984, olympiapronssia Montréalissa 1976 ja maailmanmestaruuden Argentiinassa 1978 sekä Intiassa 1982. Los Angelesin olympiakisoissa hän toimi avajaisissa Pakistanin lipunkantajana. Aasian kisoissa Hussain voitti Pakistanin joukkueessa kultaa vuosina 1978 ja 1982. Hussain kuoli sairaalahoidossa ollessaan sydäninfarktiin Lahoressa 63-vuotiaana 29. elokuuta 2022.

## Lähteet
* 

### Viitteet